**Referat FAU-møte, Storhaug Skole,**

tirsdag 1. september, 17.30

**Tilstede**: Lene Hoff (6b), Kjetil Nes (2b), Mari (4), Stine (3a), Elisabeth (7b), Elin (5b), Kjartan (2a)

**Referent:** Stine(3a)

**Saker:**

1. Godkjenning av referat, saksliste og innkalling
2. Rektor og Fau-leder ønsket velkommen,
3. **Rektor informerer**
   1. Husk at dørene til skolens ledelse stort sett står åpne. Ta kontakt om noen lurer på noe. Det er viktig å gå sammen, og gjøre det beste for våre barn/elever.
   2. Skolen har hatt en 10% økning i elevmassen, og tallet er stadig stigende. Det er nå over 320 elever på skolen, over 21 ulike språk. Budsjettet har gjort at det er færre voksne på skolen, men det har på tross av det vært en fin oppstart. Skolen har fått et nytt bygg, der holder 3. klasse til. Elevrådet skal i gang med navnekonkurranse for å finne navn til nybygget. FAU engasjerte seg for å få halvtak utenfor dette bygget, og det er nå blitt lovet at det skal komme på plass. Det er nok ikke på plass før høstferien.
   3. Angående sykle til skolen. Det er ikke lenger noen regler om at elever ikke kan sykle til skolen før 5. trinn. Den har regjeringen trukket tilbake. FAU på Storhaug skole støtter driftsstyret i å holde på 5. klassegrensen.
4. **Rektor og FAU-leder gikk gjennom organisasjonskart** for de ulike gruppene som jobber i skolen. Vi trenger representanter til SMU (Skolemiljøutvalget). Rektor og FAU-leder er glade for det godt samarbeidet.
5. **FAU-leder presenterer FUG** (foreldreutvalget for grunnskolen), et nasjonalt utvalg. Det er mulighet for å nominere representanter til dette utvalget. Om noen kjenner noen de mener kan være aktuelle, meld inn!
6. **Refleksaksjonen.** Kjetil Nes er hovedansvarlig for refleksaksjonen. Refleksene er på plass. Det har også blitt delt ut plakater i klassene. Aksjonen vil gjennomføres i uke 43, onsdag og torsdag (21. og 22.). De som deltar må møte opp 07.45. Alle FAU-representantene må få inn dette i klassenes årshjul. Klassene skal stille med to representanter hver. Send mail til klassekontaktene for å avtale/organisere
7. **Vi fremskynder neste FAU-møte til 29. september.** Dette for å kunne ha ett møte til før refleksaksjonen, og for å komme i gang med planlegging av julegrantenning.